open-index/open-wikipedia-markdown huggingface dataset:
Helsingborgs IF

**Helsingborgs Idrottsförening** (alternativ staving: **Hälsingborgs IF** mellom 1920-tallet og 1970-tallet) er en svensk fotballklubb som holder til i Helsingborg. Klubben ble stiftet 4. juni 1907, og har vunnet den svenske serien syv ganger, samt den svenske cupen fem ganger.

## Superettan 2025

## Historie
Helsingborgs IF ble stiftet 4. juni 1907, etter at klubbene IF Svithiod og Stattena IF slo seg sammen. I perioden 1912 til 1971 ble både steds- og klubbnavnet stavet *Hälsingborg*. Helsingborgs IF er en av de klassiske klubbene som var med da Allsvenskan startet opp i 1924.

Helsingborgs IF var med i toppserien samtlige sesonger bortsett fra to, fram til i 1968, da klubben rykket ned med målforskjell som avgjørende margin. Helsingborgs IF rykket to ganger ned til tredje nivå i svensk fotball, før de i 1989 nådde andre nivå, og i 1993 spilte i Allsvenskan igjen. I 1999 vant sitt første cupmesterskap siden 1941. De var også den første klubben i Sverige som vant The Double, som skjedde i 1941.

I 1993 var Helsingborg tilbake i Allsvenskan, og i 1999 vant laget svensk mesterskap i fotball for første gang siden 1941.

En av klubbens mest kjente spillere de siste årene, er Henrik Larsson. Han var med på opprykket i 1992, og vendte hjem til klubben i 2006 etter proffopphold i utlandet. Larsson avsluttet karrieren i klubben.

## HIF i Europa
Klubben er den mest framgangsrike svenske fotballklubben på 1990- og 2000-tallet når det gjelder de europeiske cupene. 

Cupmesterskapet i 1999 ga en plass i kvalikken til UEFA Champions League der laget i de avgjørende kampene slo ut Inter fra Italia. I gruppespillet i Champions League møtte Helsingborgs IF Paris Saint-Germain FC fra Frankrike, Rosenborg og FC Bayern München fra Tyskland. 

Resultatet av gruppespillet ble fem poeng og en sisteplass etter uavgjort mot PSG (1-1), seier  mot Rosenborg (2-0), samt 0-0 mot Bayern München på bortebane. HIF var det eneste laget som tok poeng fra Bayern på deres hjemmebane det året.

## Referanser


## Litteratur
* Joelsson, Lars: *Historien om Olympia 1895-2000*, Helsingborgs idrottsmuseum, 2009.  

## Eksterne lenker
* Helsingborgs IF – offisiell side
* Kärnan – supporterklubb
* HIF E-zine – supporterside
Maria Stuart (skuespill)

***Maria Stuart*** er et berømt skuespill av den tyske dikteren Friedrich von Schiller. Det omhandler Maria Stuart, skottenes dronnings, liv og tragedie. Et drama om kjærlighet, politikk og død med to av Storbritannias mest markante kvinner i sentrum – Maria Stuart og Elizabeth I. 

## Historien
Året er 1587. 

De to dronningene kjemper om retten til den engelske tronen. Forholdet er ulik Elizabeth er mektig monark. Englands ugifte dronning, omgitt av adelsmenn og politikere. Hennes nære slektning Maria er fengslet og er anklaget for mord og landsforræderi. Elizabeth er streng og pliktoppfyllende, Maria kvinnelig og spontan. Maria ble halshugget, og det er døgnene før henrettelsen Schiller beskriver i sitt stykke. For hva er farligst for Elizabeth – en død eller en levende Maria? Stykket drives frem av sjalusi, kjærlighet, politikk og religion. Begge tvinges gjennom en moralsk og indre diskusjon med seg selv, sine omgivelser og sin Gud.
Larsen Cognac

**Larsen** er et konjakkhus. De har ikke egne vinmarker, så de er en negociant.

## Historie
Huset ble grunnlagt av nordmannen (fra Kristiansand) Jens-Reidar Larsen i 1926. Han flyttet til Bordeaux i 1919, 24 år gammel, for å jobbe med vin og brennevin. Han hadde opprinnelig planer om å bli i Bordeaux, men slo seg etter hvert ned i byen Cognac da hans lidenskap for konjakk økte. Han arbeidet først for konjakkhuset *Prunier*, der han bl.a. solgte konjakk til norske apotek. Senere kjøpte han det lille konjakkhuset *Joseph Gautier* (1926), og lanserte sitt eget merke; *Larsen*. Helt fra starten av brukte han vikinger i markedsføringen. Slagordet var da også «Le Cognac des vikings». Han produserte også akevitt i starten, etter en gammel norsk oppskrift, men denne drikken falt ikke i smak hos franskmennene.

Jens-Reidar Larsen giftet seg med en kvinne fra Cognac, og sammen fikk de sønnen Jean, som senere overtok huset og lyktes veldig godt, særlig med eksporten. Jeans sønner Frédéric og Nicolas Larsen har nå tatt over driften. Grunnleggeren selv døde i 1980.

18. desember 2012 ble det kunngjort at Rèmy Martin hadde tatt over 100 % av aksjemajoriteten og Larsen cognacs lager. Produktene skulle videreføres av de nye eierne.

Rèmy Martin videresolgte selskapet til finske ALTIA sommeren 2013. Finske ALTIA og Norske ARCUS ble fusjonert til ett selskap i september 2021 og fikk navnet ANORA Group.

## Produksjon
Selskapet kjøper kun konjakk fra andre vinbønder, men blander selv (negociant). Spesialiteten er flasker som er formet som vikingskip, en markedsføring som har slått an godt, særlig i Skandinavia. Det første Vikingskipet kom ut i 1952 og var produsert i glass. Litt senere begynte Larsen å produsere vikingskipene i porselen. De har kommet ut i en rekke farger og størrelser fra 5cl, 35cl, 50 og opp til 150cl.

## Forskjellige utgaver
* VS Viking’s Cognac
* VSOP
* Leif Eiriksson
* Très Vieille Fine Champagne – gjennomsnittlig over 35 års fatlagring
* Napoleon – gjennomsnittlig 15 års fatlagring, hentet fra Grande Champagne, Petite Champagne og Fins Bois
* XO –  hentet fra Grande Champagne og Fins Bois
* Arctic XO – gjennomsnittlig over 20 års fatlagring
* Viking Shield – Fine champagne med gjennomsnittlig 7 års fatlagring
* Viking Ship – Fine champagne med gjennomsnittlig 7 års fatlagring
* Golden Viking Extra – gjennomsnittlig over 25 års fatlagring,  hentet fra Grande Champagne, Petite Champagne og Borderies
* Extra Reserve – Fine Champagne
* Viking Bell – kun i taxfree-butikker, flasken er formet som en liten skipsklokke
* XO Extra d’Or – gjennomsnittlig over 20 års fatlagring, hentet fra Grande Champagne, Petite Champagne og Fins Bois
* Svalbard-cognac – et begenset opplag på 1500 flasker som ble sluppet i 1991.

I tillegg produserer selskapet også Pineau des Charentes.

## Eksterne lenker
* 
* offisiell hjemmeside til samlerklubben
Jens-Reidar Larsen

**Jens-Reidar Larsen** (1895–1980) var grunnleggeren av konjakkhuset Larsen. 

Han hans far var postmester og han selv avsluttet studier på Handelshøyskolen i Bergen i 1914. Han var på vei til England, men havnet på grunn av første verdenskrig i Bordeaux i Frankrike. Han begynte såvidt å jobbe med vin og brennevin her, men flyttet snart til byen Cognac etter at han fikk stor interesse for konjakken. 

Han arbeidet først for konjakkhuset *Prunier*, og kjøpte i 1926 konjakkhuset *Joseph Gautier.* Der lanserte sitt eget merke; *Larsen*. Vikingtemaet hadde han helt fra starten, og fra ca. 1950 introduserte han også flasker formet som vikingskip. Slagordet ble tidlig «Le Cognac des vikings». 

Jens-Reidar Larsen giftet seg med Gisèle Gourgand, og sammen fikk de sønnen Jean, som senere overtok huset og lyktes veldig godt, særlig med eksporten. Jeans sønner Frédéric og Nicolas Larsen overtok senere driften, men i 2012 ble selskapet solgt ut av familien.

## Referanser
Alpin

**Alpin**, eller **alpint** har flere betydninger:

* i mange sammenhenger betegner *alpin* noe som gjelder eller kommer fra Alpene (dette er den opprinnelige betydningen) eller som ligner på Alpene (jf. alpint terreng);
* i biogeografien betegner *alpin* høyderegionen mellom den subalpine og nivale sådanne, altså regionen mellom tre- og den permanente snøgrensen;
* i idretten betegner *alpin* de alpine skigrenene (til forskjell fra de nordiske grenene) eller alpinklatring (til forskjell fra f.eks. buldring);
* i geologien betegner *alpin* den yngste (dvs. inneværende) fjelldannelsesperioden, som begynte for ca. 100&nbsp;millioner&nbsp;år siden;
* *[[huset Alpin|Alpin]]* var også et skotsk fyrstehus.
** Alpin II av Dalriada, konge
Alpine

**Alpine** har flere betydninger:

*Noe som gjelder/kommer fra Alpene eller andre fjellstrøk, se alpin.
* Alpine (bilmerke), fransk bilprodusent
* Alpine (Australia), et sted i Australia.
* Alpine (Manitoba), et sted i Manitoba, Canada.
* Alpine (Alaska), et sted i Alaska, USA.
* Alpine (Alabama), et sted i Alabama, USA.
* Alpine (Arkansas), et sted i Arkansas, USA
* Alpine (California), et sted i California, USA.
* Alpine (New Jersey), et sted i New Jersey, USA.
* Alpine (Texas), et sted i Texas, USA.
* Alpine (Utah), et sted i Utah, USA.
* Alpine (Wyoming), et sted i Wyoming, USA.
Lidija Jusupova

**Lidija Jusupova** (født 15. september 1961) (russisk: *Лидия Юсупова*) er en tsjetsjensk menneskerettighetsforkjemper og advokat for den anerkjente organisasjonen Memorial. Hun er koordinator ved organisasjonens kontor i Groznyj.  Jusupova samler vitneprov fra ofre for menneskerettighetsbrudd, og fremmer sakene deres i forhold til rettsinstanser og militære myndigheter.  Ikke bare gir hun ofrene juridisk assistanse, i den grad dette er mulig, men hun informerer også resten av verden om overgrepene mot menneskerettighetene som både den russiske hær og de tsjetsjenske separatistene begår i Tsjetsjenia.

For sitt modige arbeid ble hun tildelt Professor Thorolf Raftos Minnepris for 2005.

Året etter ble hun nevnt som en sannsynlig kandidat til Nobels fredspris. Jusupova har blitt truet på livet for sitt arbeid for menneskerettigheter i Tsjetsjenia.

## Referanser


## Eksterne lenker

* Pressemelding fra Raftostiftelsen
Anita Wachter

**Anita Wachter** (født 12. februar 1967 i Bartholomäberg/Vorarlberg) er en tidligere, østerriksk alpinist. Hun la opp som aktiv i 2001.

## Meritter
* Olympiske leker
** Calgary 1988: gull i kombinasjon
** Albertville 1992: sølv i kombinasjon og storslalåm
* VM i alpint
** Saalbach 1991: bronse i Super-G
** Morioka 1993: sølv i storslalåm, bronse i kombinasjon
** Sierra Nevada 1996: sølv i kombinasjon
** Vail 1999: bronse i storslalåm
* Verdenscupen i alpint
** Vinner av verdenscupen sammenlagt 1992/93
** Nummer to sammenlagt i 1989/90
** 19 seire i enkeltrenn
*Junior-VM i alpint
**1985: Gull i slalåm og storslalåm

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
ORP «Grom»

**ORP «Grom»** var en polsk jager av Grom-klassen som deltok i andre verdenskrig. 
Grom var 114 meter lang, 11,3 meter bred og hadde en besetning på 180 mann.
Grom ble satt inn i tjeneste i den polske marinen i 1937 og senket av Luftwaffe 4. mai 1940 under slaget om Narvik.

I 1979 ble monumentet *Krigeren Grom* reist på Groms plass i bydelen Taraldsvik i Narvik, som et minnesmerke over de 59 som omkom i forliset.

Den dag i dag hviler vraket av Orp Grom utenfor Orneset like ved byen, på sytti til ett hundre og fem meters dyp. Vraket ligger oppned og i to deler.

## Se også
*ORP «Błyskawica», Groms søsterskip

## Kilder
*«De dristige polakkenes ukjente tragedie ved Narvik» - Dagbladet 2015-12-07
*
Petra Kronberger

**Petra Kronberger** (født 12. februar 1969 i Pfarrwerfen) er en tidligere alpinist fra Østerrike. Hun deltok i samtlige disipliner.

Hun debuterte i verdenscupen i 1987, og oppnådde sin første seier i et utforrenn i desember 1990. Denne sesongen vant hun verdenscupen sammenlagt, og ble dermed den første ikke-sveitsiske vinneren siden 1984, og den første østerrikske vinneren siden Annemarie Moser-Pröll i 1979. Petra Kronberger er en av få alpinister som har vunnet verdenscuprenn i samtlige fem disipliner.

Hun la opp som alpinist i desember 1992.

## Meritter
* OL 1992 &ndash; gull i kombinasjon og slalåm
* VM 1991 &ndash; gull i utfor
* Verdenscupen i alpint
** To sammenlagtseire (1990/91 og 1991/92) 
** 16 seire i enkeltrenn

## Eksterne lenker
*
Krøllhår

**Krøllhår** er et materiale framstilt av mellomlangt, elastisk dyrehår, for eksempel hestetagl (hår fra manen eller halen på en hest), kuhalehår, grisebust og kamelhår, som etter varmebehandling blir krøllete og som særlig brukes til stopning i møbler, madrasser og saler. Krøllhår holder formen godt og trekker ikke til seg fuktighet.

## Framstilling og bruk

Tradisjonelt ble krøllhår laget av mellomlange heste- eller kuhår. Hårene ble først renset og kokt. De ble så slått til tau eller spunnet til snorer eller store fletter, gjerne ved hjelp av en rokk, for å få den rette spensten. Hårene ble deretter varmet opp for å bli porøse, og tauet ble til sist plukket eller revet opp igjen, enten for hånd eller med maskiner.

Inntil 1960-åra var det vanlig å ta vare på hår fra hestemaner og haler når dyrene ble klippet og stelt. Hårene kunne selges til fabrikker som produserte krøllhår, for eksempel Norsk Krøllhårfabrikk. Materialet ble siden solgt til møbeltapetsererne og møbelfabrikkene som brukte det til polstring av møbler.

Bruken av krøllhår var også en del av gammel folkekultur. Kuhår har ypperlige egenskaper som fuktabsorberende stoff, og krøllhår av kyr ble brukt til innleggssåler. Sålen formes og syes deretter sammen.

Krøllhår ble tidligere også brukt som materiale i industri og håndverk, for eksempel som filter i papirproduksjonen i treforedlingsindustrien.

*Hairlock* er en krøllhårsmasse, hovedsakelig av svinetagl, formet og istøpt en gummiløsning. Betegnelsen krøllhår anvendes også feilaktig som betegnelse på det billigere, vegetabilske erstatningsmaterialet  *[[Crin végétal]]*, også kalt «indiagræs», som framstilles av fibre fra bladene på dvergpalmen Chamaerops humilis.

Skumgummi og krøllhår er igjen tatt i bruk som stopningsmaterialer i norsk møbelindustri, i første rekke av madrassprodusentene. Begge er naturprodukter med gode bruksegenskaper.

Den stive hestetaglen var tidligere en handelsvare som ble solgt usortert til tau, snorer, hårsåler og møbelstopp, sortert til bruk i sikter, grove møbel- og kappestoffer og annet. Hvit hestetagl brukes også i fiolinbuer.

## Se også
*Tagl, stivt, langt hår i hale eller man på hest
*Stry, korte, grove trevler av hamp eller lin utskilt ved hekling
*Man (hår), nakkehår på hest 
*Silhår
*Kapok («silkebomull»), ull-lignende fibre fra kapoktreet eller beslektede trær, brukt til stoppemateriale og annet

## Eksterne lenker
* Om krøllhår som møbelstopp
* Om krøllhår som polstringsmateriale (nedlastbart pdf-dokument på dansk)
National Weather Service

**National Weather Service** (**NWS**) er en av de seks vitenskapelige direktoratene i den amerikanske etaten National Oceanic and Atmospheric Administration (NOAA). NWS har til oppgave å skaffe tilveie meteorologiske, hydrologiske og klimatiske beregninger og advarsler for USA og dets territorier og tilliggende havområder for å beskytte liv og eiendom og fremme den nasjonale økonomien.

Dette oppnås gjennom et nettverk av nasjonale og regionale sentre, og over 120 lokale værvarslingskontorer. Siden NWS er et offentlig direktorat, er de fleste tjenestene gratis tilgjengelig.

## Organisasjon
* National Weather Service
**Chief Information Officer
***National Centers for Environmental Prediction (NCEP)
****Aviation Weather Center
*****21 Center Weather Service Units
****Climate Prediction Center
****Environmental Modeling Center
****Hydrometeorological Prediction Center
****Ocean Prediction Center
****NCEP Central Operations
****Space Environment Center
****Storm Prediction Center
****Tropical Prediction Center
*****National Hurricane Center
*****Tropical Analysis and Forecast Branch
*****Technical Support Branch
**Chief Financial Officer
**Operational Systems
**Hydrologic Development
**Science and Technology
***Programs and Plans
***Meteorological Development Laboratory
**Climate, Water and Weather Services
***122 Weather Forecast Offices
***6 Regional Climate Centers
***13 River Forecast Centers

## Referanser


## Eksterne lenker
*
Verdensmesterskapet i curling for kvinner

**Verdensmesterskapet i curling for kvinner** har vært arrangert årlig siden 1979.

## Medaljeoversikt totalt

## Eksterne lenker
* World Curling Federation
* Norges Curlingforbund
VM i curling for kvinner 2005

**Curling-VM for kvinner 2005** ble arrangert 19. mars – 27. mars 2005 
i *Lagoon Leisure Centre* i Paisley i Skottland.

* Sverige vant 10-4 i finalen over USA
* Norge tapte semi-/ bronsefinale mot Sverige med 4-10

## Eksterne lenker
Offisiell hjemmeside – Curling-VM for kvinner 2005
VM i curling for kvinner 2004

**Curling-VM for kvinner 2004** ble arrangert 17. april – 25. april 2004 
i *Gävlerinken* i Gävle i Sverige.

* Canada vant 8-4 i finalen over Norge
* Sveits vant 10-5 i bronsefinalen over USA
* Canada og Norge endte opp med 8 seire og 3 tap

## Eksterne lenker
* World Curling Federation
* Norges Curlingforbund
Eggs

***Eggs*** er en norsk film fra 1995 av Bent Hamer.

Sverre Hansen og Kjell Stormoen delte Amandaprisen for beste mannlige skuespiller det året, for sine framstillinger av Far og Moe, samtidig som Bent Hamer kunne motta prisen for beste film under samme seremoni. I tillegg fikk filmen flere internasjonale priser på filmfestivaler i utlandet, blant annet i Moskva og Toronto.

## Handling
To pensjonerte syttiåringer, brødrene Moe og Far, har levd sammen hele livet i en liten landsbygd og er godt kjent med hverandres daglige rutiner. Det blir forstyrret når Fars voksne og tilbakestående svenske sønn Konrad (spilt av Leif Andrée) dukker opp. Konrads eksistens (som er et resultat av en mopedtur til Småland som Far en gang gjorde under den andre verdenskrig og som er den eneste gangen Far og Moe var fra hverandre) er helt ukjent for Moe. Slitasjen fra Konrad og Moes sjalusi og at Konrad forstyrrer de daglige rutiner får til slutt Moe til å forlate hjemmet.

## Rolleliste

## Eksterne lenker
*
Pasjtunere

**Pasjtunere** er en etnisk-språklig gruppe som hovedsakelig lever øst og sør i Afghanistan, i Khyber Pakhtunkhwa og Karachi i Pakistan samt i små samfunn i India. Det er anslått at om lag 42-60% av Afghanistans befolkning og 11% av Pakistans befolkning er pasjtunere. Folkegruppen snakker språket pasjto. Språket skrives med arabiske skrifttegn. Hovedmengden av pasjtunerne er sunnimuslimer. Pasjtunerne karakteriseres av sine æreskoder (religion) og kultur, *[[Pashtunwali]]*. Pasjtunerne er verdens største patriarkalske stammegruppe. Den totale populasjonen er beregnet til ca. 50 millioner.

Pasjtunere hovedsakelig bor i grenseområdene mellom Afghanistan og Pakistan. Disse områdene kalles ofte "grenseområdene", og mange pasjtunere har tradisjonelt vært bosatt på begge sider av den såkalte Durand-linjen, som utgjør den omstridte grensen mellom de to landene. Dette har ført til at deres kultur og samfunn er sterkt preget av grensen og de utfordringer og særtrekk dette medfører.

Bacha Bazi er en skikk som er utpekt som strengt tabu i verden, men som er svært utbredt blant pashtunerne. Men skikken er felles for alle folkeslagene i Afghanistan, deriblant tadsjikere og hazara.

Pasjtunerne er inndelt i en rekke stammer, disse er igjen inndelt i klaner og underklaner. Hver stamme styres av en khan, som tidligere ble utnevnt av den afghanske kongen (emiren). Den største stammen er Durrani-stammen med det tidligere nasjonale dynastiet, som holder til sør i Afghanistan, som også er den mest fruktbare landsdelen.

## Referanser


## Eksterne lenker
* Kart over hvor pasjtunerne bor
Christian Christie

**Eilert Christian Brodtkorb Christie** (1832–1906) var en norsk arkitekt, utdannet i Hannover og Karlsruhe. Stod bl.a. ansvarlig for oppføringen av Stiftsarkivet i Trondheim (1860-årene), Borgund kirke (1865&ndash;1868) og Haraldsstøtten ved Haugesund (1872). Christie laget også restaureringsplaner for flere middelalderbyggverk, bl.a. Håkonshallen, Domkirken og Mariakirken i Bergen.

## Virke
Christies hovedverk skulle likevel bli restaureringen av Nidarosdomen, som han ledet i årene 1872 til 1906. Christie sto som hovedansvarlig for restaureringen av koret, oktogonen, tverrskipene og de nedre delene av vestskipet. Foruten å foreta innledende studier av engelsk gotikk, satte Christie seg grundig inn i det tilgjengelige arkeologiske materialet, og mente å kunne rekonstruere disse delene av kirken på noenlunde sikkert grunnlag. Hans hovedmål var å sette kirken tilbake i dens opprinnelige gotiske og romanske form, og fjernet derfor systematisk nyere tilføyelser, bl.a. barokkhjelmen over oktogonen. Christies nitide og nøyaktige arbeid har høstet stor anerkjennelse, selv om framgangsmåten hans fortoner seg noe hardhendt i vår tid.

Christies gjenoppbygning falt ikke like heldig ut for de delene av kirken som var forsvunnet og ikke kunne rekonstrueres fra sikre kilder. Hans gjenoppbygning av hovedtårnet tiltrakk seg kritikk allerede fra kort tid etter ferdigstillelsen i 1903. Spesielt er tårnfoten for lav, ut fra arkitektoniske hensyn og arkeologiske bevis. Christie lot den karakteristiske kobberhjelmen på hovedtårnet oppføre i 1901, også uten sikkert historisk belegg. Christie utarbeidet også planer for gjenoppførelsen av vestfronten, som imidlertid ikke ble fulgt.

Christie ledet restaureringsarbeidene i Nidarosdomen til sin død i 1906. En minnetavle over Christie er reist i søndre tverrskip i Nidarosdomen. Arkitekt Christies gate i Trondheim ligger nær Nidarosdomen og er oppkalt etter Chr. Christie.

## Utmerkelser
Christie ble utnevnt til ridder av 1. klasse av St. Olavs Orden i januar 1880. Han ble forfremmet til kommandør av 2. klasse i 1895 og så til kommandør av 1. klasse i 1897. Han var også ridder av den danske Dannebrogordenen og av den prøysiske Kroneordenen av 2. klasse med stjerne.

## Referanser




## Litteratur
* 

## Eksterne lenker
* Christian Christie i Norsk kunstnerleksikon
* Christian Christie i Norsk biografisk leksikon
* Salmonsens konversationsleksikon
VM i curling for kvinner 2003

**Curling-VM for kvinner 2003** ble arrangert 5. april – 13. april 2003 
i *Winnipeg Arena* i Winnipeg i Canada.

* USA vant 5-3 i finalen over Canada
* Sverige vant 7-5 i bronsefinalen over Norge
* USA fikk 7 seire og 3 tap, mens Canada fikk 10 seire og kun ett tap (finalen)
* Norge endte opp med 5 seire og 6 tap

## Eksterne lenker
* World Curling Federation
* Norges Curlingforbund
VM i curling for kvinner 2002

**Curling-VM for kvinner 2002** ble arrangert 6. april – 14. april 2002 
i *Civic Centre* i Bismarck i USA.

* Skottland vant 6-5 i finalen over Sverige
* Norge vant 8-6 i bronsefinalen over Canada, etter å ha tapt semifinalen 6-7 for Sverige.
* Skottland endte opp med 9 seire og 2 tap
* Norge endte opp med 7 seire og 4 tap

## Eksterne lenker
* World Curling Federation
* Norges Curlingforbund
VM i curling for kvinner 2001

**Curling-VM for kvinner 2001** ble arrangert 31. mars – 8. april 2001 
i *Malley Sports Centre* i Lausanne i Sveits.

* Canada vant 5-2 i finalen over Sverige
* Danmark vant 7-6 i bronsefinalen over Skottland, etter å ha tapt semifinalen 6-7 for Sverige.
* Canada endte opp med 9 seire og 2 tap
* Norge kom på 8.-plass, etter 3 seire og 6 tap. 

## Eksterne lenker
* World Curling Federation
* Norges Curlingforbund
VM i curling for kvinner 2000

**Curling-VM for damer 2000** ble arrangert 1. april – 9. april 2000 
i *Braehead Arena* i Glasgow i Skottland.

* Canada vant 7-6 i finalen over Sveits
* Norge vant 10-5 i bronsefinalen over Skottland, etter å ha tapt semifinalen 4-5 for Sveits.
* Norge endte opp med 8 seire og 3 tap.

## Kilder
* World Curling Championships 2000 results.worldcurling.org, besøkt 7. august 2018
Deep Roy

**Deep Roy** (av og til kreditert som **Roy Deep**) er skuespiller, stuntmann og oppfører dukketeater.

Han ble født i Nairobi, men er av indisk opprinnelse. Hans egentlige navn er **Mohinder Purba**, og han er en kortvokst på 132 centimeter.

På grunn av sin korte vekst, har han hatt flere uvanlige roller. Han har spilt ape i to filmer: ** i *[[Planet of the Apes (2001)|Planet of the Apes]]*. Han spiller også samtlige «Oompa Loompaer» i 2005 versjonen av filmen Charlie og sjokoladefabrikken.

I tillegg har Deep Roy hatt gjesteopptredener i *[[The X-Files]]*, *[[Doctor Who]]*, *[[Blakes 7]]*, *[[Return To Oz]]*, *[[Big Fish]]* og *[[Star Wars: Episode VI - Jediridderen vender tilbake ]]*.

I Tim Burtons *[[Corpse Bride]]* (2005) hadde Deep Roy en av stemmene.

## Referanser


## Eksterne lenker
* 
*  The Original and Best Deep Roy Website – uoffisiell fanside
*
VM i curling for kvinner 1999

**Curling-VM for kvinner 1999** ble arrangert 3. april – 11. april 1999 
i *Harbour Station* i Saint John i New Brunswick i Canada.

* Sverige vant 8-5 i finalen over USA
* Danmark vant 10-5 i bronsefinalen over Norge, Norge tapte semifinalen 6-7 for USA.
* Norge endte opp med 7 seire og 4 tap.

## Kilder
* World Curling Championships 1999 results.worldcurling.org, besøkt 7. august 2018
VM i curling for kvinner 1998

**Curling-VM for kvinner 1998** ble arrangert 4. april – 12. april 1998 
i *Riverside Coliseum* i Kamloops i Britisk Columbia i Canada.

* Sverige vant 7-3 i finalen over Danmark
* Canada vant 10-2 i bronsefinalen over Norge, Norge tapte semifinalen 4-6 for Danmark.
* Norge endte opp med 6 seire og 5 tap.

## Kilder
* World Curling Championships 1998 results.worldcurling.org, besøkt 7. august 2018
VM i curling for kvinner 1997

**Curling-VM for kvinner 1997** ble arrangert 12. april – 20. april 1997 
i *Allmend Stadium* i Bern i Sveits.

* Canada vant 8-4 i finalen over Norge
* Danmark vant 7-6 i bronsefinalen over Japan
* Norge vant semifinalen 12-5 over Japan
* Canada vant semifinalen 5-2 over Danmark
* Norge endte opp med 8 seire og 3 tap. 

## Kilder
* World Curling Championships 1997 results.worldcurling.org, besøkt 7. august 2018
VM i curling for kvinner 1994

**Curling-VM for kvinner 1994** ble arrangert 10. april – 17. april 1994 
i *Eisstadion* i Oberstdorf i Tyskland.

* Canada vant 5-3 i finalen over Skottland
* Skottland vant 10-6 i semifinalen over Sverige
* Canada vant 10-6 i semifinalen over Tyskland
* Norge kom på 5.-plass, og endte opp med 5 seire og 5 tap. 
* Norge var svært nær en plass i semifinalen, men tapte 6-7 i en tie-breaker mot Tyskland
* Canada, som vant, endte opp med 10 seire og kun 1 tap

## Kilder
* World Curling Championships 1994 results.worldcurling.org, besøkt 7. august 2018
Alversund

**Alversund** er ei grend i Alver kommune ved utløpet av Alverstraumen i Vestland. På stedet er det kirke og barneskole.

Alversund ble fradelt Hamre den 1. januar 1885 – og fikk også tillagt annekssognet Seim fra Hosanger. Den nye kommunen hadde et folketall på . Alversund ble videre delt 15. oktober 1923 ved utskillelsen av Meland kommune, hvorav resterende Alversund kommune hadde et folketall på . Størstedelen av kommunen lå på fastlandet på Lindåshalvøya, og en mindre del på Radøy. Opphørte som egen kommune 1. januar 1964 og gikk inn i Lindås kommune. Alversund hadde ved kommunesammenslutningen et folketall på . Fra 1. januar 2020 ble Lindås igjen slått sammen med Meland og Radøy kommuner til den nye Alver kommune.

Alversund ble skilt ut som eget prestegjeld fra Hamre 1. januar 1885, med sognene Alversund, Meland og Seim.

## Bilder

Fil:Alversund bru.jpg|Alversund bru over Alverstraumen.
Fil:Alversund kyrkje A.jpg|Alversund kirke sett fra øst.
Fil:Kyrkjelydshuset ved Alversund kyrkje.jpg|Menighetshuset ved Alversund kirke.


## Eksterne lenker
* Kulturnett Hordaland om Alverstraumen
* Arkivkatalog for Alversund kommune
Stanford University

**Stanford University** er et privat amerikansk universitet i Stanford utenfor Palo Alto i California. Stanford ligger ca. 60 km. syd for San Francisco i Silicon Valley. Det inntar i 2024 andreplassen på *Shanghai* rangeringen over verdens beste universiteter. Stanford Graduate School of Business er rangert som nr. 1 i verden på QS Global MBA rangeringen, 2025. 

Det ble grunnlagt i 1891 med hjelp av en donasjon fra 1885 fra guvernør Leland Stanford og hans hustru Jane til minne om deres sønn Leland Stanford jr., som døde i 1884. Universitetets offisielle navn, som sjelden benyttes, er derfor Leland Stanford Junior University.

Universitetets motto, *Die Luft der Freiheit weht* («frihetens luft blåser»), er et sitat av humanisten Ulrich von Hutten (1488–1523). Da universitetet ble grunnlagt hadde tysk nettopp overtatt for latin som det dominerende vitenskapelige språket internasjonalt.

Bibliotekene ved Stanford University har 8,2 millioner titler, som gjør det til USAs ellevte største bibliotek (2006).

## Forskningssentre
* 

## Referanser


## Eksterne lenker
*
Bluse

**Bluser** er en betegnelse som har vært brukt om flere typer klesplagg i form av tynne, livlange overdeler. 

I dag brukes ordet hovedsakelig om visse typer plagg for kvinner. En *skjortebluse* ligner gjerne en manns kneppeskjorte. Men skjortebluser kan også være mer pyntet, for eksempel med en spesiell krave eller draperinger. En *jakkebluse* er en jakke som i mange tilfelle kan minne om en manns dressjakke. Den kan dog være laget i adskillig friere farger enn en dressjakke. En kvinnes jakkebluse brukes også i mer utstrakt grad ved dagligdagse anledninger. 

Også en tynn genser kan kalles bluse på norsk.

Ordet bluse er fra fransk *blouse* der det brukes om «bluse, kittel, busserull, arbeidsforkle». I engelsk brukes *blouse* dessuten om korte uniformsjakker.

## Se også
* Kjortel
* Skjorte
* Trøye
* Kittel, busserull, arbeidsforkle

## Eksterne lenker
*
VM i curling for kvinner 1996

**Curling-VM for kvinner 1996** ble arrangert 23. mars – 31. mars 1996 
i *Copps Colliseum* i Hamilton i Ontario i Canada.

* Canada vant 5-2 i finalen over USA
* Norge vant 11-5 i bronsefinalen over Tyskland
* Norge tapte semifinalen 5-6 for Canada
* USA vant semifinalen 8-2 over Tyskland
* Norge endte opp med 7 seire og 5 tap. 
* Canada endte opp med 10 seire og kun 1 tap

## Kilder
* World Curling Championships 1996 results.worldcurling.org, besøkt 7. august 2018
VM i curling for kvinner 1995

**Curling-VM for kvinner 1995** ble arrangert 8. april – 16. april 1995 
i *Keystone Centre* i Brandon i Manitoba i Canada.

* Sverige vant 6-5 i finalen over vertene Canada
* Norge vant 8-3 i bronsefinalen over Tyskland
* Norge tapte semifinalen 4-6 for Sverige
* Tyskland tapte semifinalen 4-10 for Canada
* Norge endte opp med 9 seire og 2 tap. 
* Sverige, som vant, endte opp med 8 seire og 3 tap

## Kilder
* World Curling Championships 1995 results.worldcurling.org, besøkt 7. august 2018
Sjakett

**Sjakett** er et formelt antrekk for menn. På engelsk kalles sjaketten *morning dress*, noe som røper dens bruksområde: den er i den vestlige moten det tradisjonelle formelle herreantrekket til bruk på dagtid, det vil si før klokken 18, på samme måte som kjole og hvitt og smoking er antrekk for kveldstid. Formelt tilsvarer sjakett galla-antrekk for formidagen, og i dag ses den mest på som et plagg som skal brukes ved de helt spesielle anledninger, som for eksempel dagbryllup eller syttende mai, blant annet av den norske kongefamiliens mannlige medlemmer.

Antrekket består av en jakke – sort eller grå – med lange skjøter som er avrundet foran. Under har man formell skjorte og en vest. Tradisjonelt er vestens farge grå, men dette varierer veldig. I motsetning til kjole og hvitt bør man bruke slips og ikke sløyfe til sjakett, eller (kanskje spesielt i USA) kravatt. Buksene er helgrå (matchende med jakke og vest, som er hakket mindre formelt) eller gråstripete (når formell, svart jakke brukes), og man skal ha sorte *[[oxfords]]* på føttene. Det tilhørende hodeplagget er flosshatt, men dette, som hanskene, brukes ikke i alle sammenhenger, og naturligvis ikke innendørs. Fargen på hatten kan være grå (midre formelt) eller svart. Svart hatt og jakke brukes spesielt ved begravelser, og da bør vesten også være svart.

## Se også
* Bonjour
* Dress
* Justaucorps
* Kjole og hvitt
* Redingot
* Smoking

## Eksterne lenker
*
Langhus

**Langhus** kan ha flere betydninger:

*Langhus (Follo), sted i Nordre Follo kommune
*Langhus (bygning), en bygningstype
Bjartmar Gjerde

**Bjartmar Alv Gjerde** (1931–2009) var en norsk politiker (Ap) og senere kringkastingssjef.

## Oppvekst og bakgrunn
Gjerde ble født den 6. november 1931 i Sande i Møre og Romsdal, og vokste opp på et småbruk drevet av foreldrene på Larsnes på Sunnmøre. Han var den nest eldste av 6 søsken. Fordi familien hadde dårlig økonomi fikk han ikke mer skolegang enn folkeskole. Han skaffet seg mer utdanning i voksen alder. Da han var 16 år gammel forlot han småbruket på Larsnes og reiste til Ålesund. Han arbeidet en tid som journalist i *[[Sunnmøre Arbeideravis]]*. I en periode var han redaktør for AUF-avisen *[[Fritt Slag]]*.

## Politikk
Gjerde var leder av Arbeidernes ungdomsfylking i perioden 1958 til 1961. I 1971 ble han statsråd for Kirke- og undervisningsdepartementet i Trygve Brattelis første regjering. Han hadde denne posisjonen fram til høsten 1972. I 1973 gikk han inn i samme stilling i Trygve Brattelis andre regjering. Denne stillingen hadde han fram til januar 1976. 

I 1976 ble han industriminister i Odvar Nordlis regjering. Etter to år som industriminister ble han minister for det nyopprettede Olje- og energidepartementet (1978), den første oljeminister Norge hadde. I hans tid kom Alexander Kielland-ulykken og Alta-konflikten. 

## NRK og Aetat
Etter han gikk ut av politikken ble han kringkastingssjef i NRK i 1981. Denne stillingen hadde han fram til 1989. Dette var i den tiden da NRKs monopol på radio og fjernsyn ble avviklet, og dermed ble statskringkasteren stilt overfor nye utfordringer. De første uavhengig drevne lokalstasjonene dukket opp på 1980-tallet, og private fjernsynssendinger begynte å konkurrere med NRK i 1987.

Etter avgangen i NRK ble han arbeidsdirektør og sjef i Aetat, en stilling han hadde fram til 1994.

## Referanser


## Kilder
* 
* 
* Norgesdokumentaren: Videointervju med Bjartmar Gjerde i 2000

## Eksterne lenker
* 
*
Lår

**Lår** (latin: *femur*) er den øvre delen av benet mellom hoften i den ene enden og kneet i den andre.

Låret har ett eneste ben; det tjukke og sterke lårbenet (*os femoris*), som er kroppens største rørknokkel. Rundt lårbenet finnes kraftige muskler, som deles inn i tre grupper; en fremre gruppe, en medial gruppe og en bakre gruppe.

Den fremre gruppen utgjøres hovedsakelig av den firhodete knestrekkeren (*quadriceps femoris*), som bøyer hofteleddet og strekker kneleddet. Muskelen er kroppens største muskel. Den mediale gruppen består av lårets og hoftens adduktorer og kalles også adduktorgruppen. Den bakre gruppen består av hamstrings som bøyer kneleddet og strekker hofteleddet.

## Galleri

Fil:Femur front.png|Framsiden av et menneskets lårbein.
Fil:Femur back.png|Baksiden av et menneskets lårbein.
Fil:Thigh muscles front.png|Muskler på framsiden av et menneskets ben.
Fil:Thigh muscles back.png|Muskler på baksiden av et menneskets ben.


## Referanser
Nordhordlandsbrua

**Nordhordlandsbrua** går over Salhusfjorden/Osterfjorden og forbinder Flatøy i Alver kommune (tidl. Meland kommune) med fastlandet ved Hordvik nord for sentrum i Bergen kommune. Den ble åpnet i september 1994 og er en del av europavei 39. Med 1&nbsp;610 meter er den Norges nest lengste bro. Over skipsleia er den en skråkabelbro, mens resten av anlegget er en flytebro på 1&nbsp;243 meter. Fjorden er opp til 500 meter dyp og flytebroen er forankret bare i land. Det gjør den til verdens lengste flytebro uten sideforankring. Broen er prosjektert av Aas-Jakobsen AS. I tillegg til selve broen ble det anlagt knapt 4 km tilførselsvei og en tunnel (Hordviktunnelen) på 795 meter.

I 1997 måtte utbyggerne av broen tåle kraftig kritikk fra Stortingets kontroll- og konstitusjonskomité som følge av store budsjettoverskridelser. Budsjetter baseres vanligvis på lignende prosjekter, men dette var et spesielt prosjekt som brukte ny teknikk. Budsjettet var ved politisk beslutning i 1985 på 430 millioner, men kostnadene ble til slutt 933 millioner.

Allerede på 1960-tallet var det planer om broforbindelse mellom Bergen og Nordhordland, men politisk dragkamp førte til at det tok nesten 30 år før broen sto ferdig. Opprinnelig skulle broen få navnet «Salhusbroen», men navnet ble endret kort tid før åpningen.

Den erstattet fergesambandet mellom Knarvik i daværende Lindås kommune (nå: Alver kommune) og Steinestø i Bergen kommune, som var landets største fergesamband målt i antall biler. Men siden den gang har trafikken blitt doblet. I 2004 passerte 3&nbsp;443&nbsp;694 biler over broen, det gir et snitt på 9&nbsp;409 biler daglig. I 2009 passerte 5&nbsp;364&nbsp;770 biler over broen, det gir et snitt på 14&nbsp;698 biler daglig.

Prosjektet er nesten utelukkende bompengefinansiert. Til en bro som har kostet rundt 1 milliard kroner, bevilget Stortinget 41 millioner kroner. Kostnadsoverslagene varierte med tiden og underveis i byggingen krevde entreprenøren ekstra betalt. Allerede i 1956 begynte brukerne av fergeforbindelsen mellom Knarvik og Steinestø å betale bompenger. Den gang var det fergekaien i Knarvik, og veien mellom daværende Lindås kommune og Radøy som skulle dekkes inn. Da planene om bro over Salhusfjorden skjøt fart, ble det i 1969 avgjort at bilistene skulle fortsette å betale bompenger.

31. desember 2005 ble innkrevingen av bompenger avsluttet, og bilistene kunne reise gratis over broen. I 2019 ble det innført nye bompenger for å finansiere nye veiprosjekter i Nordhordland.

## Trafikkutvikling
Årsdøgntrafikken over broen.

## Se også
*Hagelsundbrua
*Krossnessundet bru

*Liste over broer i Norge
*Liste over broer i Norge etter lengde

## Referanser




## Eksterne lenker
* PDF-brosjyre om Nordhordlandsbrua fra Statens vegvesen
* Bergen byleksikon på nett, om Nordhordlandsbrua
* Artikkel om Nordhordlandsbrua i avisa Nordhordland
* Structurae om Nordhordlandsbrua
Arbeiderparti

Et **arbeiderparti** er et politisk parti som har som formål å verne arbeiderklassens interesser. De store arbeiderpartiene sprang ut av den organiserte arbeiderbevegelsen fra slutten av 1800-tallet og bygde på sosialistisk eller sosialdemokratisk tenkning. Arbeiderpartiene regnes som en partifamilie, som brukes analytisk i sammenlignende politikk.

## Referanser
Fermion

**Fermioner**, oppkalt etter Enrico Fermi, er partikler som former fullstendig-antisymmetriske sammensatte kvantetilstander. Derfor følger de Paulis utelukkelsesprinsipp og oppfyller Fermi-Dirac statistikken. Spinn-statistikk-teoremet angir at fermioner har halvtallig spinn. En måte å se for seg spinn på er at partikler med 1/2 spinn, dvs. fermioner, må gjennomføre to hele rotasjoner for å returnere til sin opprinnelige tilstand.

Alle elementærpartikler er enten fermioner eller bosoner. Partikler som er satt sammen av fermioner kan enten være bosoner (slik som mesoner) eller fermioner (slik som baryoner) avhengende av deres sammenlagte spinn.

Elementærpartiklene som materie består av er fermioner som tilhører enten kvarkene (grunnstenene i protoner og nøytroner) eller leptonene (slik som elektroner og nøytrinoer). Paulis utelukkelsesprinsipp for fermioner er årsaken til at elektronskallene i atomer er stabile, noe som gjør kompleks kjemi mulig. Det tillater også degenerert materie å være stabilt under ekstreme trykk.
Trude Beiser

**Trude Beiser-Jochum** (født 2. september 1927 i Lech am Arlberg i Østerrike) er en tidligere østerriksk alpinist.

Hun ble olympisk mester i kombinasjonen og tok sølv i utfor i OL 1948 i St. Moritz.

I OL 1952 i Oslo vant hun gull i utfor.

## OL-medaljer
* 1952  St. Moritz -  **Gull** i alpint, utfor damer  Østerrike
* 1948  St. Moritz -  **Gull** i alpint, kombinasjon damer  Østerrike
* 1948  St. Moritz -  Sølv i alpint, utfor damer  Østerrike

## Referanser


## Eksterne lenker
*
Forum 18

**Forum 18** er en norsk menneskerettighetsorganisasjon som arbeider for tros- og religionsfrihet for alle, med utgangspunkt i Artikkel 18 i Verdenserklæringen om menneskerettighetene.

**Forum 18 News Service**, etablert av Forum 18, er en nyhetstjeneste som via Internett og e-post rapporterer om trusler og handlinger som motarbeider retten til trosfrihet for alle. Rapporteringen gjøres uavhengig av religiøs tilhørighet, og på en objektiv, sannferdig og aktuell måte. Nyhetstjenesten konsentrerer seg i hovedsak om stater i det tidligere Sovjetunionen, inkludert Sentral-Asia og Øst-Europa, men har også publisert rapporter om Tyrkia, Burma, Kina (inkludert Xinjiang), Laos, Mongolia, Nord-Korea og Vietnam.

Nyhetstjenesten publiseres i to utgaver, begge på engelsk: En ukentlig nyhetsoppdatering hver fredag og en nesten daglig utgave på hverdager. 

## Eksterne lenker
* 
*
Livkjole

**Livkjole**, også kalt  **kjole og hvitt**, **kjole og sort** og **snippkjole**, er et formelt antrekk for menn som brukes ved festlige eller høytidelige anledninger (galla). Ved anledninger hvor menn bruker snippkjole skal kvinner bruke sin beste ballkjole.

## Bakgrunn
'Kjole' og 'kjol' er gamle danske og norske betegnelser på knelange herrejakker med oppslag på ermene, og vide skjøter. Slike frakker ble kalt *[[justaucorps]]* og ulike varianter av disse var moteplagg på 1600- og 1700-tallet. Justaucorpsene endret gradvis snitt og utviklet seg fra omkring 1800 til blant annet snippkjoler i vestlig herremote og side staskofter i skandinaviske og andre bondedrakter. Også uniformsjakker, -frakker og -trøyer fra 1700- og 1800-tallet i denne fasongen, gjerne ettersittende og med rett liv foran og skjøter bak, kan omtales som 'livkjoler', 'våpenkjoler' eller bare 'kjoler'.

## Enkeltplagg og bruk
Antrekket består av sort livkjole, sorte bukser med silkegalloner (på smokingbukser er det en rad med silkegalloner mens på bukser til snippkjoler er det to på hver ytterside av buksen), hvit skjorte med bryst og enkle mansjetter i piké og knekkrage, hvit sløyfe (sort sløyfe brukes til livkjole i rene herreselskap, eller til smoking), sort eller hvit vest etter de ulike omstendighetene, sorte silkestrømper, lakksko så sant begivenheten begynner etter klokken 18, flosshatt skal benyttes så lenge man er utendørs. Hvite hansker skal alltid benyttes sammen med flosshatt utendørs. Skal dessuten benyttes ved dans innendørs. Dette brukes sjeldnere nå for tiden. Lommeur med lenke, mansjettknapper og skjorteknapper skal aller helst være i gull. 

Snippkjole skal benyttes fra klokken 18, men også ved vielser, seremonier og så videre som begynner etter klokken 15. 

Uttrykket «kjole og hvitt» er i dagligtale sidestilt med «snippkjole» selv om dette ikke er korrekt. Snippkjole er kun selve jakken. «kjole og hvitt» og «kjole og sort» henspiller på bruksområdet, det vil si vestens farge. Om det er damer til stede, skal man bruke hvit vest, om det kun er menn til stede, som i herreklubber, frimureriet, Odd Fellow og så videre, benyttes det sort vest. 

Bunad er i Norge sidestilt med snippkjole til galla. Dette er ofte tilfelle også internasjonalt, men dette er da som regel spesifisert i invitasjonen.

## Annen bruk
Klassiske musikere, tryllekunstnere og frimurere bruker ofte livkjole når de opptrer eller under seremonier. I vitsetegninger og politiske karikaturer blir gjerne rike menn tegnet med snippkjole, stokk og flosshatt. Dette var den herskende overklassens fornemste standardantrekk på 1800- og 1900-tallet og ble for mange et symbol på rikdom, makt og vestlig kapitalisme. Også Uncle Sam, personifikasjonen av USA, blir tradisjonelt framstilt med livkjole og flosshatt, gjerne i fargene fra det amerikanske flagget.

## Se også
* Diplomatfrakk
* Dress
* Galla
* Justacorps
* Smoking

## Eksterne lenker
*
Christl Cranz

**Christl Cranz-Borchers** (født 1. juli 1914 i Brussel, død 28. september 2004 i Oberstaufen-Steibis) var en tysk alpinist. Hun dominerte alpinsporten i 1930-årene. 
Hun vant 12 verdensmestertitler i årene 1934 &ndash; 1939. Under OL 1936 i Garmisch-Partenkirchen vant hun kombinasjonsøvelsen.

Etter utbruddet av første verdenskrig flyktet Cranz' familie fra Belgia til Traifelberg i nærheten av Reutlingen. Her lærte hun å stå på ski, og vant sitt første renn som niåring.

Ved siden av å utdanne seg til gymnastikklærer og filolog, fremsto Cranz i 1930-årene som verdens fremste alpinist. Med tolv gull og tre sølv er hun fremdeles den mestvinnende utøveren i historien til VM i alpint.

Under Vinter-OL 1936 i Garmisch-Partenkirchen vant hun kombinasjonsøvelsen. Etter utfordelen lå hun 19 sekunder bak lederen, norske Laila Schou Nilsen. Med to fremragende slalåmomganger tok Cranz igjen forspranget og vant foran lagkameraten Käthe Grasegger med Schou Nilsen på bronseplass.

Hun var medlem av NSDAP, noe som fikk konsekvenser for henne etter andre verdenskrig.

## Referanser


## Eksterne lenker
*
Holometabole insekter

* biller
* kamelhalsfluer
* lopper
* mudderfluer
* nettvinger
* nebbfluer
* sommerfugler
* tovinger
* viftevinger
* vårfluer
* vepser

**Holometabole insekter** er insekter med såkalt *fullstendig forvandling* (eller *holometabol utvikling*), dvs. med en individualutvikling som inneholder både larvestadier og et puppestadium før voksenstadiet (*[[imago]]*).
Larvenes kroppsbygning og økologi avviker sterkt fra imagoens.
I løpet av det ubevegelige puppestadiet gjennomgår larven en gjennomgripende metamorfose.
Under metamorfosen forsvinner noen av larvens organer, mens voksenorganene (bl.a. fasettøynene) blir dannet på nytt.
«Knoppene» eller anleggene til flere voksenorganer (bl.a. vingene) er imidlertid allerede til stede i larven, men er gjemt som såkalte imaginalskiver under kutikulaen (huden).

Holometabole insekter er en svært suksessrik insektgruppe.
To av tre kjente dyrearter er holometabole insekter.
Den fullstendige forvandlingen er sannsynligvis en del av forklaringen til denne suksessen:
Ved at larvene kan leve i helt andre miljøer og dermed utnytte helt andre ressurser enn de voksne, er konkurransen internt i arten sterkt redusert.
Eksempler er billelarver, som lever et underjordisk liv, mens voksne biller lever overjordisk.
I flere grupper lever larvene limnisk (i ferskvann), mens det voksne dyret lever et terrestrisk liv (f.eks. fluer og mudderfluer).
Også sommerfuglåmer lever av andre planter enn de voksne sommerfuglene.

Inndelingen av de holometabole insektene (gjengitt i hierarkisk skrivemåte) er den følgende:
* **Neuropteriformia**
** **Neuropteroidea**
*** [Gruppe uten navn]
**** Mudderfluer (Megaloptera)
**** Kamelhalsfluer (Raphidioptera)
*** Nettvinger (Neuroptera, Planipennia)
** **Coleopteroidea**
*** Viftevinger (Strepsiptera)?
*** Biller (Coleoptera)
* **Mecopteriformia**
** Vepser (Hymenoptera)
** **Mecopteroidea**
*** **Antliophora**
**** [Gruppe uten navn]
***** Skorpionfluer (Mecoptera)
***** Lopper (Siphonaptera)?
**** Tovinger (Diptera)
*** **Amphiesmenoptera**
**** Vårfluer (Trichoptera)
**** Sommerfugler (Lepidoptera)

Spørsmålstegnene antyder at viftevingenes og loppenes posisjon i stamtreet fremdeles er litt usikker.

## Referanser

## Eksterne lenker
*
Pan (mytologi)

**Pan** (gammelgresk: Πάν (Pán), «alt») var i gresk mytologi en gud (daimon) som ble assosiert med skogen og begjæret. Opprinnelig var Pan en lokal naturgud i Arkadia på Peloponnes, men hans kult fikk etterhvert spredning til over hele Hellas.

Pan blir ofte uttrykt som en mann med små ben og klovene til en bukk. Han synes å tilbringe tiden med å lure i skogen, spille på sin panfløyte. 
Han har et fryktelig temperament og raseri, og kan slå mennesker og dyr med *panisk skrekk*. 

I henhold til myten skal Pan ha forelsket seg i nymfen Syrinx og forfulgt henne. For å unnslippe Pan skal Zevs ha forvandlet Syrinx til et elvesiv. For å vinne henne skar Pan over sivene og bandt dem rundt flere fløyterør i ulik lengde og skapte således panfløyten. På den måten røvet Pan henne og spilte på henne så ofte han kunne.

## Eksterne lenker
* Opprinnelige kilder til Faunus/Phaunos (engelsk)
* Opprinnelige kilder til Pan (engelsk)
* Pan-mytologi (engelsk)
Truman-doktrinen

**Truman-doktrinen** var et utenrikspolitisk prinsipp som ble uttrykt av president Harry S. Truman i 1947 som et svar på Sovjetunionens, senere også Kinas, økende innflytelse i internasjonal politikk. Amerikansk utenrikspolitikk skulle demme opp for kommunismen, og yte militær og økonomisk bistand til stater som ble truet av kommunistisk maktovertagelse. Truman-doktrinen var i det vesentlige utformet av Truman, George Marshall og Dean Acheson. Truman presenterte politikken i en tale til Kongressen i plenum den 12. mars 1947. Den direkte foranledning var de politiske forholdene i Hellas og Tyrkia. Storbritannia hadde kort før sagt seg ute av stand til å gi de vaklende regimene i disse to landene fortsatt militær og økonomisk hjelp.

## Referanser
Trolla

**Trolla** kan vise til:

* Trolla (Trondheim) – et tettsted og en forstad til byen Trondheim
* Trolla (fjell) – en fjellrekke i Sunndal som inngår i Trollheimen
* DS «Trolla» - et norsk dampskip